สังคมข่าวหุ้น
ดัชนีหุ้นไทยวานนี้ (1 พ.ย. 65) ปิดที่ 1,625.73 จุด บวก 16.97 จุด หรือ 1.05% โดยมีมูลค่าการซื้อขาย 68,448.75 ล้านบาท
ดัชนีหุ้นไทยวานนี้ (1 พ.ย. 65) ปิดที่ 1,625.73 จุด บวก 16.97 จุด หรือ 1.05% โดยมีมูลค่าการซื้อขาย 68,448.75 ล้านบาท
1 พ.ย. 2565

ดัชนีหุ้นไทยวานนี้ (1 พ.ย. 65) ปิดที่ 1,625.73 จุด บวก 16.97 จุด หรือ 1.05% โดยมีมูลค่าการซื้อขาย 68,448.75 ล้านบาท ซึ่งภาวะการซื้อขายในภาคบ่ายมีแรงซื้อเข้ามาในหุ้นขนาดใหญ่หลายตัว ทำให้ดัชนีปรับตัวขึ้นแรง โดยหุ้น PTTEP บวก 3.03% หุ้น SCC บวก 4.01% และหุ้น DELTA บวก 4.14% ขณะที่หุ้นน้องใหม่ AAI ที่วานนี้เข้าซื้อขายเป็นวันแรกราคาปิดที่ 8.90 บาท จากราคา IPO ที่หุ้นละ 5.55 บาท โดยสามารถปิดเหนือราคาจอง 60.36%
กูรู ประเมินตลาดหุ้นไทยเดือน พ.ย. 2565 ยังอยู่ในเกณฑ์ดี ให้แนวต้าน 1,650-1,660 จุด รับมาตรการกระตุ้นเศรษฐกิจปลายปี-ไฮซีซั่นท่องเที่ยว หนุนหุ้น Domestic คึกคัก แต่เตือนยังมีปัจจัยลบ หาก กนง.ขึ้นดอกเบี้ย 0.25% จะกดดัชนี 40-50 จุด และกำไรไตรมาส 3/2565 ฝั่ง Real Sector ชะลอ
บล.ทรีนีตี้ แนะลงทุนหุ้นเชื่อมโยงเศรษฐกิจในประเทศ KBANK, AEONTS, TIDLOR, TLI, ADVANC, DTAC, ONEE, PLANB, RATCH, COM7
บล.ฟินันเซีย ไซรัส แนะนำหุ้นเด่น BBL, DOHOME, EKH, MAKRO, NOBLE
อีกหนึ่งปัจจัยสำคัญที่นักลงทุนทั่วโลกจับตา คือ ธนาคารกลางสหรัฐ (เฟด) ประชุมคณะกรรมการนโยบายการเงิน (FOMC) ซึ่งจะรู้ผลตี 1 วันที่ 3 พ.ย.ตามเวลาไทย โดยมุมมองนักวิเคราะห์ในไทยส่วนใหญ่คาดรอบนี้ปรับขึ้น​ 0.75%
ตลท.ประกาศรับหุ้นบริษัท เบทาโกร จำกัด (มหาชน) หรือ BTG เข้าจดทะเบียนใน SET วันนี้ (2 พ.ย. 65) โดยได้กำหนดราคาหุ้น IPO ที่หุ้นละ 40 บาท ซึ่งเงินที่ได้จากการระดมทุนบริษัทมีแผนไปใช้เป็นทุนในการขยายธุรกิจตลอดห่วงโซ่คุณค่าทั้งในและต่างประเทศ ซึ่งรวมถึงการขยายกำลังการผลิตและเพิ่มประสิทธิภาพของกระบวนการผลิต ตลอดจนชำระคืนหนี้สถาบันการเงิน และเป็นเงินทุนหมุนเวียนสำหรับการดำเนินงานของบริษัท
ก.ล.ต.นับหนึ่งไฟลิ่งกองทรัสต์ WHAIR สำหรับการเสนอขายหน่วยทรัสต์เพิ่มทุนครั้งที่ 3 เพื่อลงทุนในสิทธิการเช่าที่ดิน อาคารโรงงานและคลังสินค้าสำเร็จรูปเพิ่มเติมครั้งที่ 4 มูลค่าไม่เกิน 1,345.89 ล้านบาท ดันมูลค่าทรัพย์สินรวมกว่า 1.3 หมื่นล้านบาท โชว์ศักยภาพ 2 ทำเลของทรัพย์สินที่โดดเด่นบนพื้นที่ EEC และนิคมอุตสาหกรรมไฮเทคกบินทร์ (ประตูสู่แดนอีสาน) ตอบโจทย์นักลงทุนทั่วทุกมุมโลก พร้อมชูผลตอบแทนสูง 8.67%
บล.กรุงศรี เปิดซื้อขายหุ้นเพิ่มอีก 23 ประเทศ ผ่านแอปฯ KSS iGlobal เพิ่มฟีเจอร์ใหม่สั่งซื้อขายหุ้น Fractional Share ในตลาดฮ่องกง ดึง “เผดิมภพ สงเคราะห์” เสริมทัพผู้บริหาร เร่งขยายฐานนักลงทุนรายย่อย-สถาบัน มีผล 1 พ.ย.
สำหรับนักลงทุนที่ลังเลการลงทุนในหุ้น แต่มองหาการออมที่ผลตอบแทนดี ๆ เจ๊ขอแนะนำ ล่าสุด ธนาคารอาคารสงเคราะห์ เปิดตัวผลิตภัณฑ์ใหม่ล่าสุด เงินฝากออมทรัพย์ New Freshy ให้ผลตอบแทนสูงสุดถึง 4.00% ต่อปี แบ่งเป็นตั้งแต่วันเปิดบัญชี-วันที่ 30 พ.ย. 2566 จะได้รับอัตราดอกเบี้ย 1.25% ต่อปี ตั้งแต่วันที่ 1 ธ.ค. 2566-1 ธ.ค. 2567 จะได้รับอัตราดอกเบี้ย 2.50% ต่อปี และตั้งแต่วันที่ 2 ธ.ค. 2567-2 มี.ค. 2568 จะได้รับอัตราดอกเบี้ย 4.00% ต่อปี โดยรับอัตราดอกเบี้ยเฉลี่ยรวมสูงถึง 2.11% ต่อปี (คำนวณจากวันสุดท้ายของการรับเปิดบัญชีและรับฝากเพิ่ม) เพียงเปิดบัญชีเงินฝากขั้นต่ำ 10,000 บาท ดอกเบี้ยเงินฝากที่ได้รับไม่ต้องเสียภาษีเงินได้บุคคลธรรมดา เปิดบัญชีและฝากเพิ่มได้ตั้งแต่วันที่ 1-30 พ.ย. 2565